Komisijas paziņojums Eiropas parlamentam atbilstīgi EK dibināšanas līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, ar ko groza Direktīvu 1999/32/EK attiecībā uz sēra satura samazināšanu kuģu degvielā /* COM/2004/0801 galīgā redakcija - COD 2002/0259 */





Briselē, 10.12.2004 KOM(2004) 801 galīgā versija 2002/0259 (COD) KOMISIJAS PAZIŅOJUMS EIROPAS PARLAMENTAM atbilstīgi EK dibināšanas līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, ar ko groza Direktīvu 1999/32/EK attiecībā uz sēra satura samazināšanu kuģu degvielā 2002/0259 (COD) KOMISIJAS PAZIŅOJUMS EIROPAS PARLAMENTAM atbilstīgi EK dibināšanas līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas pieņemšanu, ar ko groza Direktīvu 1999/32/EK attiecībā uz sēra satura samazināšanu kuģu degvielā (Teksts ar EEA nozīmi) 1- INFORMĀCIJAI +++++ TABLE +++++ 2- KOMISIJAS PRIEKŠLIKUMA MĒRĶIS Komisijas priekšlikuma mērķis ir samazināt kuģu radīto sēra dioksīda (SO2 vai SOx) un cieto daļiņu ( PM ) emisiju ietekmi uz vides paskābināšanos un cilvēku veselību. Kuģu radītās SOx un PM emisijas ir tieši saistītas ar sēra saturu degvielā. Pašlaik kuģu smagajā dīzeļdegvielā vidējais sēra (S) saturs ir 2,7 % vai 27 000 miljondaļas (pmm) salīdzinājumā ar autotransporta degvielu, kam jaunā robežvērtība sēram ir 10 ppm. Priekšlikumā ir ietvertas jaunas robežvērtības maksimālajam sēra saturam kuģu degvielā, jo īpaši:<0 - visiem kuģiem Ziemeļjūrā, Lamanšā un Baltijas jūrā robežvērtība — 1,5 % S degvielā saskaņā ar SOx Emisiju kontroles zonu, par ko vienojusies Starptautiskā jūrniecības organizācija. Ar šo tiks veicināta paskābināšanās samazināšanās un uzlabota gaisa kvalitāte, - regulāro reisu pasažieru kuģiem uz vai no jebkuras ES ostas saskaņā ar ES augstu standartu politiku pasažieru kuģiem — 1,5 %. Ar šo tiks uzlabota gaisa kvalitāte piekrastē un veicināta degvielas ar zemu S saturu piegāde ES, - kuģiem ES ostu piestātnēs un visiem iekšzemes kuģiem robežvērtība — 0,2 % S degvielā, lai samazinātu vietējās SOx un PM emisijas un uzlabotu vietējā gaisa kvalitāti. 3 KOMENTĀRI PAR KOPĒJO NOSTĀJU 3.1 Vispārīgas piezīmes Komisija savā grozītajā priekšlikumā ir pilnīgi, daļēji vai principā piekritusi 30 no 36 grozījumiem, ko Eiropas Parlaments ierosinājis tā pirmajā lasījumā. Pašlaik kopējā nostājā, burtiski vai pēc būtības, ir iekļauts 21 grozījums. Komisija ir akceptējusi visus grozījumus, kas nepieciešami, lai precizētu priekšlikuma jomu un tā ieguvumus vides jomā, grozījumus, kuros skaidrāk noteikti pasākumi izmēģinājumiem alternatīvām atgāžu samazināšanas tehnoloģijām, kā arī grozījumus, kas nosaka vēlāku ieviešanas termiņu. Komisija nav akceptējusi grozījumus, ar ko ievieš otro posmu apakšējām sēra robežvērtībām kuģu degvielā kuģiem visos Kopienas ūdeņos, uzskatot to par pāragru rīcību šajā stadijā. Pašlaik Padome ir piekritusi iekļaut lielāko daļu no Parlamenta grozījumiem, ar ko tiek ierosināti precizējumi un priekšlikumi izmēģinājumiem atgāžu attīrīšanai. Attiecībā uz ieviešanas termiņiem ir panākts nozīmīgs sasniegums kopš Parlamenta pirmā lasījuma: sekmīgas ratifikācijas rezultātā ir stājies spēkā Starptautiskās jūrniecības organizācijas konvencijas par gaisa piesārņojumu MARPOL VI pielikums. Tādēļ Kopējā nostājā noteiktie ieviešanas termiņi ir piemēroti, lai panāktu atbilstību tiem termiņiem, kas paredzēti MARPOL VI pielikumā. Attiecībā uz otrā posma robežvērtībām Padome ir piekritusi precīzāka teksta iekļaušanai atkārtotas izskatīšanas klauzulā (7. pants), ierosinot saistībā ar MARPOL VI pielikuma pārskatīšanu pieprasīt stingrākus ierobežojumus Starptautiskajā jūrniecības organizācijā, kā arī izvirzot priekšlikumu noteikt Komisijas ziņojumu par ekonomiskajiem līdzekļiem kā iespējamo papildu pasākumu. Komisija uzskata, ka Kopējā nostāja, kas ar kvalificētu balsu vairākumu pieņemta 09.12.2004, nemaina Priekšlikuma pieeju vai mērķus, un tādēļ to pēc savas būtības var veicināt. 3.2. Detalizētas piezīmes 3.2.1. Komisijas akceptētie Parlamenta grozījumi, kuri pilnīgi, daļēji vai principā ir iekļauti Kopējā nostājā 1., 3., 4., 5., 6., 7., 8., 10., 18., 23., 27., 29., 30., 31., 33., 38., 39., 40., 43. un 44. grozījums ir iekļauti dažādās pakāpēs. Šie grozījumi paredz precizējumus, izmaiņas noteikumos par atkāpēm un noteikumus atgāžu attīrīšanas izmēģināšanai un izmantošanai. 3.2.2. Komisijas noraidītie Parlamenta grozījumi, bet kuri pilnīgi, daļēji vai principā ir iekļauti Kopējā nostājā. Komisija noraidīja 13. grozījumu , bet tas ir daļēji iekļauts Kopējā nostājā. Šajā grozījumā ir ierosināts priekšlikums par vēlāku spēkā stāšanās termiņu noteikumam par pasažieru kuģiem. Padome ir nolēmusi, ka loģiska ir agrāka ieviešana, to saskaņojot ar MARPOL VI pielikuma spēkā stāšanās datumu. 3.2.3. Komisijas un Padomes noraidītie Parlamenta grozījumi, kuri nav iekļauti Kopējā nostājā 22., 25., 26., 32. un 42. grozījumu ir noraidījušas abas iestādes un tie nav iekļauti Kopējā nostājā. Šajos grozījumos ir ierosinātas otrā posma robežvērtības un citi par nevajadzīgiem uzskatītie papildinājumi. 3.2.4. Komisijas pilnīgi, daļēji vai principā akceptētie Parlamenta grozījumi, bet kuri nav iekļauti Kopējā nostājā. 2., 14., 15., 16., 17., 21., 24., 28., 37. un 41. grozījumu Komisija daļēji vai principā akceptēja, bet tie nav iekļauti Kopējā nostājā. Biežāk ierosinātie īsākie termiņi, kas neatbilst ieviešanas grafikam, tagad ir pielāgoti saskaņā ar MARPOL VI pielikumu. 3.2.5. Padomes papildu grozījumi Priekšlikumā Attiecībā uz 1. panta 1. punktu ieviesti četri jauni izņēmumi degvielai, ko izmanto kuģi, kas: ir iesaistīti militārās darbībās, nodrošina dzīvības aizsardzību uz jūras, ir bojāti vai izmanto apstiprinātas samazināšanas tehnoloģijas. Attiecībā uz 1. panta 2. punktu ieviestas vairākas jaunas definīcijas saistībā ar MARPOL VI pielikumā minētajiem karakuģiem — „laišana tirgū”, „visattālākie rajoni” un „samazināšanas tehnoloģija”. Attiecībā uz 1. panta 4. punktu noteikumu par kuģu gāzeļļu atcelšana ir atlikta līdz 2010. gadam (tostarp atkāpe attiecībā uz Grieķiju un visattālākajiem rajoniem, kas līdz šim termiņam būs spēkā). Attiecībā uz 1. panta 5. punktu par SOxECA un pasažieru kuģiem ir precizēti dalībvalstu piemērošanas pienākumi, svītrots noteikums par dalībvalstu pienākumu nodrošināt atbilstošas degvielas pieejamību un piemērošanas termiņi ir vispārīgi mainīti saskaņā ar MARPOL VI pielikumu vai 12 mēnešus pēc šīs direktīvas stāšanās spēkā, atkarībā no tā, kura diena ir vēlāk. Attiecībā uz 1. panta 6. punktu prasība par zemu sēra saturu degvielā kuģiem piestātnēs un iekšzemes kuģiem ir atlikta līdz 2010. gada 1. janvārim. Kuģiem piestātnēs ir ieviesta elastība "pieļaujot pietiekamu laiku" degvielas apmaiņai, īslaicīgas piestāšanās kuģiem piemērots atbrīvojums un pieļauta divu gadu atkāpe 16 Grieķijas pasažieru kuģiem. Iekšējo ūdeņu kuģiem ir piemērots atbrīvojums, atrodoties jūrā. Priekšlikuma 1. panta 7. punktā iekļauts daudz pilnīgāks teksts par jauno samazināšanas tehnoloģiju izmēģinājumiem un izmantošanu, tostarp pārskatītas komitoloģijas procedūras to apstiprināšanai. Priekšlikuma 1. panta 8. punktā par paraugu ņemšanu un analīzi nedaudz saīsināts teksts un precizēts izstrādāšanas process. Attiecībā uz 1. panta 9. punktu Komisijas ziņojuma sniegšanas termiņš ir pagarināts līdz 2008. gadam un pārskatīts tā pamatsaturs, iekļaujot tendences degvielas izmaksās, kravu novirzīšanu citiem transporta veidiem, Starptautiskās jūrniecības organizācijas panākumus un jauno noteikumu par pasažieru kuģu izmaksu un ieguvumu analīzi. Tam var tikt pievienoti priekšlikumi par otrā posma sēra robežvērtībām. Izteikts pieprasījums atsevišķam ziņojumam par ekonomiskajiem līdzekļiem līdz 2005. gadam. Komitoloģijas procedūras joma ir ierobežota. Attiecībā uz 1. panta 10. punktu, ar ko izveido regulatīvo komiteju, teksts nedaudz mainīts. 4- SECINĀJUMI Padomes ieviestās izmaiņas nodrošina skaidrāku Priekšlikumu un tā saskaņošanu ar Starptautiskās jūrniecības organizācijas konvencijas MARPOL VI pielikumu. Šīs izmaiņas arī veicina alternatīvo tehnoloģiju un ekonomisko līdzekļu attīstīšanu un stingrāku otrā posma robežvērtību ievērošanu Starptautiskajā jūrniecības organizācijā un ES. Tādēļ Komisija atbalsta Kopējo nostāju, kas ar kvalificētu balsu vairākumu pieņemta 2004. gada 09.12.